WIDENER 





Digitized by GoOglC 




Digitized by GoOglC 



Digitized by GoOglC 



o 



in part proprias, in part libramaing verti^as 



da 



Zaccaria ^Pallioppi. 



iii. 



Samedan. 

Stamparia da S. Fissler. 

1868. 



Digitized by GoOglC 



.i+302. 1 5 

MAY 4 1881 

/ 

Im Rausoh der Welt, im stfirmisohen GetSmmel 
Weilt Poesie, die carte Göttin, nieht; 

Gern wiegt sie sioh am stillen, blauen Himmel 
Und taooht sich gern in fleokenloses Lioht. 

Emst Schulze. 

Aüas stailas. 

0 stailas d'or, cu ria 
Aflabel vossa glüsch! 
Pigliè'm, pigliè 'm d'acquia 
Cun mieu fervent giavüscht 
Pigliè'm da taunt' asprezza, 
Chi'm velenesch' il muond, 
Al sain da tenerezza 
Immensamaing profuond! 

Ün pos etern, propizi 
Stu bain regner lossü, 
Inua üogün orizi 
Nun inquieta pü; 
Inua la pêsch domina 
E glivra tuot combat, 
Inua la genuina 
Coocordia pür eau chat! 

Inua il cour non rumpa 
Ne crid' il bauduno, 
Ma vezz' in tuotta pumpa 
II paradis darcho; 
E cuorr in bratsch a sieu 
Pü intim predecess, 
E bütsch' il benedieu 
Recupero possess! 

fl svagliarm Mte mamma, 

(Seguond J. G. Seidl.) 

Chi svaglia me? Zuond brich ün artifizi 
Cun roudas e cun pais e cun fracasch — 
E neir dal chöd, schabain cha sieu bragizi 
Àis güz e ferm, inquieter am lasch. 

£ niaunch' il sguozch, üso dalla fantschella 
Sün mieu cumand, adün' am po svaglier — 
Mo sainza fal ün breg sulet da quella 
Vuschin' in chüna, innozaint e cher! 

Cur in agüd mieu prus infaunt am clama, 
Stögl eau ad el dandettamaing saglir, 
Perche il cour anguschagio da mamma 
Nun po da sön, mo be d'amur languir. 



Digitized by GoOglC 



0 



0 aungel dutsch, cu ais uschè divina 
La beadentscha del giodair matern, 
Chi vezza nel sorrir da tia vistina 
II vair sorrir del paradis eternl 

Scha mieu dalet poss be nudrir e straindscher 
Al sain, intaunt cha piamaing eau ur: 
Quaunt facil ais per me, il sön da vaindscher 
£ tuot il pcho e tuotta sia dolur 1 

Pü bod bainschi dormiva pü tranquilla, 
Cur faiva not infin cur faiva di, 
Perche allur portaiv' ün' otra spilla 
Cu quella del pisser, chi mazza vi. 

Ma ho lascho per tuot il muond sa vita 
Mieu Gesu cher, bandus e sainza plaunt, 
Nun de$s eir eau lascher cun infinita 
Amur la mia almain per mieu infaunt? 

H zardia delT infaiizia. 

(Soainter Hoffmann.) 

Ün pitschen üert cognuosch acquia, 
0 ffiss eau be adün' in quel! 
Nun crajer, pcho, da'l sdrür nimia, 
Ils cherubins perchüran el. 

Serain e blov scu l'ögl in chüna 
Sorria il tschêl sur sieu verdüm, 
Inua da tuots brillants adüna 
Ruschè benign splendur' il prüm. 

Turblo nun ais ne impedieu 
Del pür ovel allò il cuors, 
Ma circondo et imbellieu 
D un craunz pompus da vivas fluors. 

Splerins allò plaschair sussuran 
Cun ela d'or al cher infaunt, 
E pêsch al daun utschels, chi dmuran 
Sül ram, con lur amabel chaunt. 

II bsögn amar nun hò evdaunza, 
Ne sieu crider in quel üertin, 
Chi spordsch' a tuots in abundaunza 
Dasper la flur il früt perfin. 

Allò nun ais dantigl ne straglia, 
Inua l'ingian chaser nun po; 
L'aviölin nemain aguaglia, 
Ne four' alchün röser allò. 

Calumnia brich e neir invilgia, 
Ne ödi ne persecuziun 
Chat eau nel üert, inua la gilgia 
Florescha be air uniun; 

Inua ün mèr da glüsch, adüna 
Armonius, am serra aint: 
La vit' in Dieu, chi do fortüna, 
II viver prus del innozaint. 

0 nun tscherchè cun titubanzia 
In tuots chantuns quel dutsch asil! 
Sulettamaing nel cour d'infanzia 
II chatteros, fiigind il vil. 



Digitized by GoOglC 



Partenza- 



Be aunch' ün bütsch d'amur taunt püra, 
Ün dutsch e sten, o mieu figl cherl 
Allura vò, cha Dieu at chüra! 
Pü lönch nun poss eau te chürer. 

Be aunch' ün squitsch da sencha flamma 
Àl cour matern aunz cu partir, 
Aunz cu partir, o tschêl da mammal 
Et inavous lascher sospir. 

Be aunch' ün pled, o quel rinserra 
Profuondamaing in tieu immaint! 
Pü fin tesor, cur vegn in terra, 
Nun poss lascher per testamaint. 

»Què tieu patrun con dret cumanda, 
0 taidl' attent e fò contin! 
Bramand sortir da stipa gianda 
Et arriver in plaun zardin. 

La gianda ais: misiergia escba, 
Zardin nomn eau: il dutsch possess; 
Mo auncha megl qualchos' am plescba, 
Chi eir a te plascbair dovess. 

0 craja, figl! scha neir in chascha 
Nun vain d'alJò ne soud ne s-chfid, 
Cha pür in què tuottün' as lascha 
Chatter il pain da vair salüd. 

Che ho l'umaun, scha el acquista 
Possess mundaun al corp mortel, 
E perd' il spiert etern da vista 
E sieu possess ceiestiel? 

Che ho l'ingrat avar, chi crida, 
Per nun podair gurbir il tuot, 
E brich in Dieu, il sench, as fida, 
Mo be in sieu giavüsch corruot? 

Che ho il nosch da sia richezza? 
L'utschè viv' eir dad ün mievlin, 
E chaunta pür in contentezza 
Adüna lod al Bap divin. 

0 craja, figl! cha l'or nun detta, 
Ne possa der felicited, 
Scha tü nun hest ün' orma netta, 
Ün cour implieu da charited; 

Ün' orma, chi cun ela d'aungel 
Sur mort e pcho bramess lossü; 
Ün cour, il quêl a chi ho maungel 
Surdò gugent sieu sopraprüla 

Et uossa vò, cha Dieu at chüral 
Üngün scu Dieu at chürerò. 
À bun revair cun orma püra 
U bain in tschêl, u bain accò! 

AH' Êlvezia. 

Grand sarò lunivers, be ün atom in quel, 
Mamma terra, sarost, bel e glüschaint però; 
Rer asil d'üna rera 
Glieud, chi mê nun bütschet il giuf. 

Libramaing obedins be al regent suprem — 
0, al Dieu dell' amur chi nun voless plaschair ? 
Quêl infaunt as revolta 
Cunter sieu genitur benign? 

Be per chüra da nus ho charited tschanto 
Spelma viva intuorn quaist paradis da pêsch, 
Arda flamma celesta 
Sün las tschimas da glatsch etern. 

Tschierva, leivra, agnè tremblaa al scruosch 

del tun, 

Quaists immobels gigants rian d'orrur scodün; 
Ferm, cha Feco rimbomba, 
Claman els: «resoluts, non tmèla 

0, e chi dubitess immotivo, cha tü, 
Channa, s-chüd al onest, pover, mo fraunch 

pastur, 

Simlas raids da valledas 
Tendast eir a clapper despots ? 

Ria pür, inimih, tschüvla chanzuns da 

spredsch, 

Pür defila sudos taunt cu sabluns nel mer, 
Brilla pür in champagna — 
Termopilas nun forzerost! 

Sper chavorgia d'infiern, traunter paraits 

da mort, 

Sur torrent furius maina il pass, vè pür! 

Vè, Leonida spetta 

Sainza perfids, chi guidan fos! 

Odast corns da combat? cling d'alabarda sul? 
Vezzast cuolps veements plover deruottamaing? 
Vè, profuonda e s-chüra 
Ais la tomba, ardainta eir! 

Sur miguogl da tschervè, s-chima da saung 

bugliaint, 

Tres anguoscha e not maina il pass, vò pür ! 

Libers main' a delizia 

£1, tirauns alla perdiziun. — 

Clara da gaerra. 

Cliugian sregndaregn, regndaregna trom- 

bettas — 

Lö nativ, a Dieu! Cheras vus chesettas, 
Eau as lasch cun el! Vegls, a vus loaint 
Ais el tschert il pü ardaint! 

Eau confid a te, lö da quietezza, 
Paradis da pos, tuotta mia richezza, 
Claman srataplan, rataplana tamburs, 
E festin al champ d'onurs! 

Clingian »regndaregn« cler uschè trom- 

bettas — 

Mamma, bap, stè bain ! Eau as rov, cha mettas 
Vos coret in pèsch, sieu fider lossü, 
E per me nun cridas pü! 

Sour, a te surdun quaists oggets da brama, 
Chijrals tü per mel II tambur am clama: 
»Rataplanl" Eau chür uossa be nos dret. 
A revair, prüvo daletl 



Clingian »regndaregn, regndaregna trom- 

bettas — 

Aungels, o laschè alla flur, cha'm dettas, 
Balsam dutsch e lam giò da tschêl fluir, 
Sch'eau dovess già hoz perir! 



Quella flur est tü, spusa doloreda, 
Ch'eau meriterò, giand cun quist' armeda, 
Claman »rataplan, rataplana, tamburs, 
E sfrievland ils aggressurs! 



Clingian »regndaregn« cler uschè trom- 

bettas — 

Mê nun riverò, frers, allur cha spettas 
Impazchaintamaing ün momaint sün me ; 
Champ d'onur, eau cuor a te! 

Clama Drataplana serius all' arma 
II tambur, allur smaunch eau ogni larma, 
Ogni charezzer, vil despot! e bram 
Scu la tigra be tieu sdram. 

La gnardia- 

(Seguond W. Hauff.) 

Id s-chüra not fand guardia co, 
Lontaun da te, vegn sti e giò, 
£ sun eau eir sulel, m'irapais: 
Fidel tieu cour tuottün' am ais. 

0 chera, cur eau get sudo, 
Uschè sincer am hest bütscho 
E sten al sain, cridand, strendschieu 
£ mieu chapè con fluors guarnieu! 

Perquè non plür, ma sun containt: 
Eau sè, cha viv in tieu immaint. 
In fraida not he chod periin: 
Eau sè, cha viv in tieu corin. 

Sper tia glüschetta uossa pür 
In quaida chambra urast sgür: 
»0 tschêl da grazia, lascha saun 
Mieu spus, chi ais uschè lontaun!« 

Et eau supplich: »o aungel cher, 
Per me nun tmair e nun crider! 
Dieu chüra tschert ün brev sudo 
E'l rend' a sieu tesor darcho.a 

Passed' ais l'ura, od a gnir 
II frer, chi'm voul substituir. 
Eau vegn al pos, m'insömg da te, 
E tü t'insömgerost da me! 

AiT Italia. 

(Suainter Filicaja.) 

0 povr' Italia tti, chi hest arvschieu 
Dal s-chür destin bellezza ineffabla, 
Ün pain da crudelted, chi ho implieu 
Tieu cour anguschagio cun paina stabla; 

Be füssast main delizius' a tieu 
Amant, chi't bütsch' a mort, u bain pü abla 
D'intemorir medem, per gnir a sieu 
Calmò bramer tuottüna main bramabla! 

Allur non vzess eau pü torrents d'armeda 
Erumper dallas alps e bavranter 
Cun saung del Pado lur cavalleria; 

Nun vzess eau te cun deja importeda 
£ gallic puls adüna guerrager, 
Per viver e murir in sclaveriai 

Meto sogget 

(Suainter Richeri.) 

A mê nun vair possaunz' a te alveda, 
Iraperatrice grand' e roaestusa, 
Coverna't pür la fatscha doloreda 
Et alva scu la mort e lacrimusal 

Ma l'oter bratsch, chi superet a speda 
E fö il muond cun forz' impetuusa, 
0 lascha quel cruder, perche crudeda 
Ais eir tia staila, moribunda spusal 

Che dist, Romaun, esaminand medema? 
Ais quaista l'eroessa vincitrice, 
Chi ho impress a tuots orrur e temma? 

»Eau deploresch, cha uossa quell' atlrice 
Ho termino sieu gö et ais pür mema 
II snöss da Nemesi, la sort ultrice.o 

Medera sogget 

(Suainter Carlo Maria Maggi.) 

Po be dormir, schi oter nun giavüscha 
L'Italia, per murir uschè madiira; 
Tuot fo pisoul, scha l'orizont s'ins-chüra 
£ plov' e tun' e squassa e straglüscha. 

Penser a se, quell' ais la pü vadrüscha 
Passiun del singul e prievlusa chüra; 
£1 ria da sieus frers e lur svintüra, 
Scha be sieu propri tet nun fum' e brüscha. 

Italiaun, perche nun voust comprender, 
Cha, naufragiand la patria, as najaintan 
Sieus figls, e tü nu't salverost nimia? 

II cour d'ün patriot stu bain as fender, 
Scha tuots nun salvan tuots e vita dvaiutan, 
Ma voul sulet fügir ognün cun sia! 

Ihho da prüraavaira. 

(A mia ralleda.) 

0 sorta'm pür dal cour, ma lodolina, 
E gira, .gir a tschêl, cha pü nu't vez, 
Mo saimper od il psalm da tia vuschinal 

E s'indebliss il svoul, eau sè ün mez, 
Col quêl sarost il megl reficieda: 
Repos' in Dieu, il veritabel sezl 

Allura tuorna, dilettus' ameda, 
E fò'm da què tü hest udieu e vis 
E dechanto — ün' otra dechantedal 

»Chi nun voless glorificher in dis 
Beos da solagliva prümavaira 
II blov celest e'l virid paradis? 

Glorificher, passo l'inviern da naira 
E fraida not, il cler e la chalur 
Del aster maestus damaun e saira? 

Glorificher roffert' al Greatur, 
Porteda sur ovels in aria püra 
Cun füm d'argient e flammas nel azzur? 

Chi nun dovess loder in te, natüra, 
II diadem da spelm e glatsch orrend 
lntuorn, intuorn chavorgias e planüra? 

Glorificher il strepitus torrent, 
11 sagl da sia s-chimusa cataràtta 
£ l'arch in tschêl süsur uschè stupend? 

Glorificher il god, chi ogni schlatta 
Containt' e viva d'utschellins rinserra, 
La quela be al psalm da Dieu s'adatta? 

Eau he psalmodio la mamma terra: 
In temp da pêsch refugi d'ammalos 
E port neutrel da prus in temp da guerra; 

Glorificho sieus aromatics prös, 
Cun milli fluors d'ün viv colur guarnieus, 
Cun fils brillants dell' ova rachamos; 

Glorificho, poet, allur ils tieus, 
In terra separos d'abitaziun 
£ sü in tschêl eternamaing unieus. 

Sch'eau craj da richas perlas ün cordun 
Fingiò lur villas e zardins acquia — 
Da quels lossü che poss eau dir, patrun? 

0 benedidas chesas d'allegriaj 
Accò, allò, scha püra charited 
Adüna sten voss abitants collial 

Scha mê nun spredschan vaira liberted, 
Ne lur prüvo ladin, il quêl fluescha 
Eguel, o violinas, a vos fled, 

Al chaunt sonor del cigno, chi spirescha, 
Allura ferm scu la frantur dell' uonda 
E'l fracascher contin del vent, chi crescha! 



Digitized by GoOglC 



27 



Eau Jie lodo e mê nun lod avuonda 
Tieu spieyel, tieu pes-cheder, tia barchetta, 
O lej pompus, e tia selvusa spuonda! 

Glorificho, seraina collinetta, 
Tieus ers verdaints, urand, cha lur semin, • 
Raccolta d'or a sieu semneder detta! 

Glorificho da cour il plaun alpio, 
Sia tegia e sieu paster e sia scossa, 
Allur la s-chella e'l sampuogn perfin. 

Eau he covieu, cha orager as possa 
Avaunt sa grotta eir la muntanella, 
Tschüvland agüz: »la bella vit' ais nossa!« 

Eau he covieu sur gianda e sassella, 
Sün ogni piz, lontaun oppür daspera, 
La vita del chamuotsch, o vita bella! 

Covieu al spih sa rienteda tschera, 
Cur il solagl, la diva glüsch del di, 
Solen tramunta u solen appera. 

Eau he lodo scodüna val bainschl, 
Ma impostüt la val dell' Engiadina 
E l'attraent peregriner acqui.a — 

0 sorta'm pür dal cour, ma lodolina, 
E gira, gir' a tschêl, cha pü nu't vez, 
Mo saimper od il psalm da tia vuschina! 

E s'indebliss il svoul, eau sè ün mez, 
Col quêl sarost il megl reficieda: 
Repos' allur nel veritabel sez, 

Al cour da Dieu, o dilettus' amedal 

Ziev' öfl teraporel da sted. 

Ho fulmino tieu ögl divin: 
»11 prüm regent sun eau contin!« 

Hest admonieu nel tun possaunt: 
»Inchüra't pür, liger infaunt!« 

Schi ho, deruot plovand, allur 
Tia larm' eir dit: »eau sun l'amur!« 

0 balsam dutsch a sech terrain, 
Sün aspra not che di serain! 

Benign confort per ogni mel, 
Tü maestus Regent in tschèl! 

Utaofl. 

Pür sostegna'l, ur d'orizont, e hegiast 
Compassiun del pover solagl, chi trembla, 
Vegl e lass e blech scu ch'el aisl El crouda 
Sainza ta pozza! 

Sgialv da temma dvainta l'azzur, cha nüvel 
Cus' in fraid, in ümid linzöl da tomha 
Vus perfin, o hap della glüsch, o mamma 
Terra d'algrezia! 

Crivl' ün asper vent il miguogl dell' ossa, 
Sdrama fögl per fögl dalla flur e müida 
Sieu benign rosedi in glatsch e chodas 
Larmas in dschieta. 

Suot tschiêra crida l'ovel e plaundscha: 
»Cura mê domin' il solagl, chi'm sclera? 
Tuorn' il di, ch'eau bütscha la verda riva 
Uossa deserta?c< 

Rova l'er, quel caos da tschorl' e sassa: 
»Tuorna bod e nina, o mer da spias, 
Uondas d'or! e lascha nuder in quellas 
Gilg' e ciana!« 

Meln' e secha crouda la fruonzla; tiran 
Chers utschels in meglder pajais; elevan 
Larschs a Dieu lur memhra tschireda, grischa, 
Pliiran et uran: 

»Ah, cu eira dutscha la vit' e legra! 
Esch' ais fich e trista la mort! Bandagia, 
Tschêl da grazia, puolvr e silenzil renda 
Chaunt e deliziala 

Crid' il pascul: »tuorna, o crasp' ervina! 
Tromba chera, scossa paschaivla, tuorna! 
Esser nüd, inferm, evito uscheja — 
0 che fadia! 



Digitized by GoOglC 



32 

»Dorma, frer!« — conforta allur la zuondra 
Saimper verda — »quel, chi speresch' in Gesu, 
Posa quaid, as sdasda containt e vezza 
Te, prümavaira!« 

Snpplicas (Fhh vegL 

(Suainter Uhland.) 

Nun saltidè'm pü löncb cun vos: »bun di!«t 
Volais am salüder, dschè: »buna not!« 
Per mia vegldüna ais be saira qui — 
O buna not ardainta, vè dabotl 

* 

Vè no, infaunt, o tü mia dutscha vitaf 
U aunchamegl: vè no, mia dutscha mortl 
Perche tuot què, chi ais amar, ais vita 
Per me, e dutsch nomn eau tuot què, ch'ais 

mort 

L'mdolent 

(Seguond Ruckert.) 

Ardaint al mer tin spelm as elevaiva, 
Ün gruogl e s-cbür, ma ghirlando da föglia, 
Chi be da'l fer pü bel desideraiva 
Cun tfieu verd pür, cha que paress, ch'el stöglia 
Sentir amur. Però il spelm avaiva 
Ün cour da spelm, il quêl amur non möglia; 
Uschè cha'l craunz passit, el sass restaiva 
Adün' il gruogl compagn da mela vögüa. 

Alla riva. 

Tü lej serain e glisch, sumgiaunt al spievel, 
Chi spievlast püramaing il blov del tschêl 
E mainast a bun port sur ogni prievel — 
O füss a te mieu sentimaint eguell 
Admir eau tieu aspet, smaunch tuots orizis, 
Chi milliera d'oters haun turblo, 
E lur naufragis e l'orrur dels vizis, 
Chi tira l'orma nel abiss del pcho. 

Plamit 

(Suainter Uhland.) 

II viv, ch'ün sotterrescha, 
Cun dret eau vögl complaundcher, 
Mo craj eguelmaing trista 
Del pover hom la sort: 
II quêl d'amur languescha, 
Mo dess nel ödi staindscher 
Del muond, chi ho in vista 
Per el be fraida mort. 

Nel srarteri. 

Sulettamaing da qüels eaii he invilgia, 
Chi posan dutsch e lam in quaist zardin, 
Inua da larmas creschan röV e gilgia 
E güst perquè oduran uschè fin. 
Persecuziun terminerò acquia, 
Da'm ruzgiglier il cour, chi ho amo, 
Cumbod mieu anim, liber da fadia, 
Al protettur etern sarò clamo. 

. Nel god. 

Co chat eau pos, inua solen attesta 
La ravaschia in manzin' e ram, 
Cha, sch'eau sun eir sbütto dal muond, am 

resta 

Fidel mieu Bap etern, il quêl eau am. 
Co chat eau pêseh, inua l'ovel bisbiglia 
Scu l'oraziun d'tin prus e dutsch infaunt, 
E'l coro d'utschellins mi' orma piglia 
Süsur, süsur con admirabel chauntl 

0n trafögl 

(Seguond Rückert.) 

Dal ot riport' ün culombin prüvo 
Immincha di ün tripel fögl in buocha, 
£ quel umaun ais tschertamaing beo, 
Al qaêl dit fögl, gnand esibieu, pertuocha. 
Perche taunt predsch ho simil dün, cha l'or 
Da tuot il muond mê pü il sopravaunza; 
Sieus trais fòglins, chi sun il prüm tesor, 
As nomnan: cretta, charited e spraunza. 

Lâ ranMna, 

Chanzun d'ün esüiò. 
(Suainter ' Lamartine.) 

Perche fugir, utschella peregrina? 
0 ferm' il svoul e posa spera mè! 
Perche fügir? mieu cour a te s'inclina — 
Non sun eau peregrin eguel a te? 

Uneschâ nus del s-chür destin il rembel 
In quaist asil, schi ches' ardaint a met 
£ dschemast tü, allur dschemains insembel — 
Non sun eau isolo eguel a te? 

Dal tet matern, inua nun eirast estra, 
Est düramaing s-chatscheda fors' a me? 
0 gnieva't pür dimen' avaunt ma fnestral 
Non sun eir eau s-chatscho eguel a te? 

Per tieus pittins, chi trembleron, scha tuocha 
Lur ntid il fraid, agüd po gnir da me; 
Eau s-choderò lur plüma suot ma buocha — 
Nun vzet eir eau la mamm' eguel a te? 

S'avrit lontaun da mia patern' evdaunza 
Be quaist modest, amo chantun per me: 
Daresa pür allur tieus stüjs da spraunza! 
Non sun eau qui svolo eguel a te? 

0 ferm' il crid ! Nun gniss neir pü covida 
In mieu pajais la libra dmur' a me, 
Schi chatterò la liberted bandida 
Eir eau in tschêl, eir eau eguel a te! 

Paziem. 

(Seguond Spitta.) 



Sorlieu dal ot, chamina 
Ün aungel tres il muond, 
Ün dutsch, il quêl masdina 
Tristezz' amara zuond. 
0 hegias confidenza 
Nel aungel grazius! , 
Sieu nom, quel ais: «pazienzala 
Sieu balsam: opêsch a vus!« 



Tres bsögn e tres fadia 
£1 guid' uschè prüvo, 
Favland a vus per via 
Da vos dalet passo; 
Cridais però tuottüna, 
£1 güd' allur porter 
La crusch e fo adüna 
Sieu lain parair liger. 

El disch: aper quietezza 
Bandusamaing urè, 
Allur üngün' asprezza 
Cun sieu ferir nun'tmè! 
Ün sen quiet nel Segner 
Po tuot il mel guarir 
E tuotta glüsch mantegner, 
Cha l'empi voul s-chürir.« 



wCridais però tuottüna, 
Cha'i muond as puondscha fich — 
Povrets complaundsch adüna 
E prus non lagn eau brich. 
Be Dieu, ormettas flaivlas, 
Be quel nun inculpè, 
Ma pias e crettaivlas 
La sort ad el surdèla 



»E pera fors' eir memma 
La propria crusch da pser, 
Schi mê nun hegias temma, 
Dieu viv' e po müder! 
Ardaint ais il sunteri 
Da quaid e lung repos, 
E glorius Timperi 
D'eternamaing beos.« 

Alla fortöHa. 

(Soainter Metastasio.) 

Ingombra'm pür da peidra e da spina 
Immincha pass, o tü instabla feda, 
Mo nun sperer, cha eau a te m'inclina 
E perd' il tschêl, perdand la güsta streda ! 

Be spargna tias imnatschas per meschina 
E vila glieud, a tieu cumand surdeda! 
Nun tem ne tia furur, ne sia rovina, 
Gniss eir da te la terra sfracascheda. 

0 batta'm pür, tu m hest già löng ballieu ! 
Mo smagagner nu'm lasch da tieu martè, 
Chi'm ho fin uossa be invigorieu — 

Scu quel, chi batta sün il fier sortieu 
Dalla fudschin' arsaint' e'l fo perquè 
Adüna pü drovahel e polieu. 

Gloria et invilgia. 

(Suainter Zappi.) 

Cur vegn a te, parnasica muntagna, 
A mieu maun dret benign as colliescha 
La diva gloria, chi cun fö nudrescha 
E disch : »pür giain, vögl esser tia compagna !a 

Mo fin al munt ais vasta la champagna, 
E co am grigna: »fo que taunta prescha?a 
L'invilgia biliusa, chi s'unescha 
A mieu maun snester e contin am lagna. 

0 cuolp fatel! Dess eau fingiò turner? 
L'invilg' allur sainz' oter am banduna, 
Mo eir la gloria vain am banduner. 

Dimena giain cun amenduos in tschima! 
Scha 1 una be am spordscha la coruna, 
Cha Totra sbuorfla pür e ch'ella s-chima. 

La uascita da Cristo. 

(Suainter Zappi.) 

Nel bass ovigl in misera chamanna 
Observ' tin dutsch infaunt be hoz naschieu, 
Chi ho in fraid presepen aggradieu 
Sieu prüm e dür lettin da pagl' e channa. 

£ sper medem cu plaundscha, cu s'affanna 
La chera mamma, per avair dovieu 
Plajer in vila fasch' il figl da Dieu, 
Quel corono da glüsch, chi brich ingianna! 

Quel Tuotpossaunt, chi regn' in tschêl e 

terra, 

Chi tun' e fulminescha nel orizi, 
Però nel cour la charited rinserra! 

Da quaist ümlin, chi auncha nun discuorra, 
Imprenda, vaun, cun serius pentizi: 
»Per esser grand superbia nun occuorraU 

Fitanza. 

(Suainter Neisa Frans.) 

He nel cour mieu Salveder, 
Uschè dutsch poss dormir! 
Sieu tschêl in mieu sömmi 
Eau vez a glüschir. 

He nel ögl mieu Salveder, 
Inimis nun vögl tmair — 
Sieu maun della forza 
Am salva pervair! 

He nel sen mieu Salveder, 
Schi m'inchür eau dal pcho — 
II satan, quel fügia 
Avaunt il beo. 

Perquè vögl am tegner 
Ferm, ferm vi a Te, 
0 spiert da mieu Segner, 
0 resta cun me! 

La niort da Cristo. 

Gesu moura, la speda trapassa, 
0 anguoscha! il cour da Maria, 
Aungels cridan d'immensa fadia, 
Grigna snöss la plebaglia da s-chiv. 
Scruosch' ün tun spaventus e sconquassa 
Tschêl, infiern, cha la spelma as fenda 
£ — sortieu dalla fossa — riprenda 
L'orrid spettro il crimen del viv. 



Gesu vaindscha, la vela as sdrama, 
0 delizia! e rumpa la streda 
Traunter Dieu e scodüna raspeda 
D'ormas pias, chi braman salüd. 
Na be Zion, ma Cristo reclama 
Tuots crettaivels da tuotta la terra, 
Chi desdrüan il pcho nella guerra, 
Sper sieu cour da celesta virtüd. 

Dutsch' amia, o hegiast pazienzal' 
Gesu dorma be fiu al imperi. 
Craja, larma crided' in sunteri 
Dvainta bod paradisica flur 1 
Ziev' il sabbat bisbiglia clemenza 
Taunt prüveda: »che cridast, Mariata 
£ »Rabbuni!a quel clam d'allegria 
Müd' in gloria la pain' e dolur. 

La niort da Gmda. 

(Suainter Monti.) 

Rendieu il pain da traditur, despera 
Iscariot e dvainta suicida — 
Mo tuotaziò nun ais passiun main rera 
Cu quella del avar, scha neir pü Irida. 

E nair' e spaventusa, scu la tscheraT 
Del impicho discipul, ais partida 
Si' orma, blastemmand, cha orma pera 
Nun füt e nun sarò mê pü s-chaffida. 

Mo l'aungel irrito della güstia 
La mnet a Golgota, scrivet allur 
Col saung, ü quêl fluiva dal Messia, 

Sentenz' irrevocabila d'orrur 
Sül frunt a quel emblem da fellonia, 
E'l riavazzet nel orco da furur. 

Medera sogget 

(Suainter Gianni.) 

Pendand al ram quel Giuda furio, 
II riportet ün aungel da s-chürdüna 
Cun batter d'ela fümagiant' e brüna 
Al orrid lö, conveniaint al pcho. 

E tret immediat il condanno 
Per quella sua, chi pendaiv' adüna 
Da sieu collöz, a merita fortüna 
In tel' arsüm, cha l'ossa ho tschüvlo. 

Allura füt il traditur da Dieu, 
Chi resguardaiva be daner per vaira 
Consolaziun, da Satanas arvschieu; 

II quêl con buocha sanguined' e naira 
II bütsch da scelerat al ho rendieu, 
Cha tuot l'infiern scruschit in quella saira. 

L'assHEzimi da Maria. 

(Suainter Casaregi.) 

Tü est sieu craunz, o rösa dutsch' e fina, 
E tü sieu let, o casta gilg' e bella, 
Compagnas amenduos cun dret a quella, 
Chi dorm' in fraid vaschè la pü divina! 

Àl quêl serafica legiun s'inclina, 
Psalmodiand : öfinida ais l'urella 
Da tieu umaun repos, o Giuvintschella! 
II paradis, quel brama sia regina.a 

E sorridind amur e grazia, s'evra 
Sieu ögl celest, chi ogni stail' ins-cbüra 
E tuot il mel da beadentscha zevra. 

Allura vain col sun da melodias 
Deliziusas quella mamma püra 
Ozed' al trun sublim del pür Messias. 

Aoootazluos. 



Ils poets antics, romauns e grecs, substi- 
tuivan ordinariamaing la rima tres ün' accu- 
rata prosodia et ün ritmo sorprendentamaing 
eufonic e proporziono. Que ais però incon- 
testabel, cha eir nossa lingua, uschè bain cu 
p. ex. la spagnöla u germanica, po banduner 
la rima, applichand la versificaziun antica in 
sias poesias. Prova da quetaunt he do cun 
l'oda soprascritta »Air Elvezia« e cun l'elegia 
tituled' »Utuon« (vide Nr. V e XIII) et almain 
per mia uraglia col success desidero. Ma 
simil fat sostegn eau be davart la fuorma da 
quaists duos poems, na davart lur contenut, 
perche sur quaist lasch güdicher ad oters. 

II metro da mi' oda »AU' Elveziaa ais 
lasclepiadic, uschè. nomno suainter l'inventur 
da quel: Asclepiade, poeta grec. Us duos 
prüms vers (respective las duos prümas lin- 
gias) d'ogni strofa as compuonan d'ün corêo 
(— w), da duos coriambs consecutivs, sepa- 
ros tres la cesura ( — — | — w w— ), e 
d un jambo ), inua ais da rimarcher, cha'l 

strich orizontel in parentesi ( — ) significha 
üna silba lungia, il semicircoler eccontra (w) 
fina silba cuorta, et il vertical u saja la ce- 
sura ( | ) fina posa. II terz vers (la terza lin- 
gia) d'ogni strofa, chi's nomn' eir il ferecratic, 
rinserresch' tin dâctil ( — ww) traunter ün 
corêo ( — w) in principi et ün simil ( — ^) 
alla fin, et il quart vers (la quarta lingia), 
sopranomino glyconic, ho eguelmaing ün corêo 
(— w) alla testa, ün dâctil subseguaint( — ww) 
e finelmaing ün cretic ( — w — ). H schema 
complessiv da predit metro ais dimena: 



e las strofas da mi' oda Nr. V sun precis- 
maing da ler scu la seguainta strofa del Hölty: 

„Eine Schale des Harms, eine der Freuden wog 
Gott dem Menschengeschlecht, aber der lastende 
Kummer senket die Schale; 
Immer hebet die andre sichS' 

Nel metro saffic, nomno uschè seguond la 
fich celebra poetessa Saffo, chi vivet a Mity- 
lene circa 600 ans aunz Cristo, he compost 
mi* elegia DÜtuona. Medem consista, scu 
l'antecedaint, in quatter lingias (vers), chi as 



1) 

2) 

ripetan concordantamaing in piissas sttofas» 
Las trais prümas lingias sun del tuot con- 
fuormas e rinserran traunter duos corêos per 
vart ün dâctil ; la quarta lingia, nomned' eir 
vers adonic, ais eccontra bger pü cuorta, 
consistind be in ün dâctil et in ün corêo. 
La cesura (posa) dovess propriamaing entrer 
immez il dâctil — bain inclet! dellas trais 
prümas lingias — mo quetaunt nun vain adüna 
observo. 11 schema da nos metro sopradit 
ais dunque: 

1) _w— w— ww — w— w 

2) — w- — w — — w — w 

3) — w — w WW W W 

4) — WW W 

e las strofas da mi' elegia Nr. XIII sun da 
ler scu la seguainta strofo del Voss: . 

„Ntcht zu schamhaft sâutn an dem Sonnenfen&ter 
Aufzublühn, jungfrâuliches Sina-Röslein ! 
Deines Hochroths harrt und des Balsamduftes . 
Unsere Herrin." . 
U prüm metro, cioè l'asclepiadic, ais pü 
adatto air expressiun d ideas elevedas, serias 
e solennas; l'oter, cioè il saffic, a dutsch 
plaunt e languids desideris. Eir in quaist 
rapport he fat ün tentativ almain, da còrri- 
spuonder allas prescripziuns delF arte. Mo 
la poesia ho sainza dubi sias dlfficulteds; pü 

cu què cha bgers, chi as daun lajer d'esser 
omnisapiaints, presümeron. — 

* 

Però eir duos fuormas decismaing italiau- 
nas, bainschl sonoras, mo na facilas, he in- 
trodüt in quaist fascicul: la terzina dantesca, 
reprodotta in mieu »Inno da prümavaira«, e 
Foctava calabraisa, adopteda nella »Mort da 
Cristo« (vide Nr. XI e XXVII). 

Ii nom »terzina« ho piglio la prüma a mo- 
tiv, cha scodüna da sias strofas indetermine- 
das tenor numer as compuona da trais vers 
u lingias, ecceptueda però l'ultima, chi fuor- 
ma ün quartet — el nom »dantesca«, siand 
scritta la pü bella epopea italiauna, nempe 
la »Commedia divina« del celeber Dante, in 
preditta fuorma. II metro jambic da sias lin- 
gias (vers) consista ordinariamaing in 5y a , 
dellas voutas però eir be in 5 tacts poetics 
(peis), què voul dir: in 10 fin 11 silbas, chun 
separa per il pü zieva la quarta silba (seguond 
tact u pè) tres la cesura. La prüm' e terza 
lingia d'ogni strofa stu rimer cun la seguonda 
lingia della strof antecedainta, uschè cha ogni 
rima as ripeta necessariamaing 3 voutas, e 
cha tuottas strofas sun congiuntas ia maniera 
zuond melodica tres quaist intretschamaint 
da rimas. Da simil canon stöglian devier però: 

1. ) la rima dobla della prüma strofa, man- 
chand a quella nattirelmaing una rima d'mez 
antecedainta, per as triplicher; 

2. ) la rima sema e mezzauna della strofa 
concludente u finela, manchand a quella las 
doos otras pü posteriuras. 

Per obvier al ultim inconveniaint, as müda 
imperò l'ultima strofa ordinariamaing in ün 
quartet, cioè la rima sem' in üna dobla, da 
maniera cha nos schema complessiv della 
terzina ais: 

a b a, b c b, c d c, d e d, e f e, f g f, 
g h g, b i h, i 1 i 1 etc. 

Fand altenziun, observa ün però, cha la 
rima d'mez, ecceptuo schapür be nel refrain 
finel, nun po mê esser la medema, per quaunt 
grand chal numer dellas strofas saja, et in 
què consista eir la principela e per quels, 
chi non sun meislers della lingua, svess in- 
superabile difficulted della terzina. Del rest 
nun füt quaist' ultima be adopteda per requints 
(epopeas), anzi eir e con success in poesias 
descriptivas ü contemplativas, impostüt dal 
Rückert. — 

Què chi cpncern , allur Dl'octava calabraisa«, 
attraenta uschè zuond per sieu bel ritmo, 
consist' ella propriamaing in duos quartets, 
formelmaing unieus tres la prüm' e quarta 
rima, separos però in merit als periods tres 

ün punct mezzaun. Las trais prümas lingias 
da scodün quartet rinserran traunter ün corêo 
al prinzipi et ün simil alla fin duos dâctils; 
la quarta as compuon' eccontra d'ün corèo, 
be d'ün dâctil e dun coriamb. La prüma 
lingia del antecedaint quartet stu necessaria- 
maing rimer cun la corrispondente del seguond, 
e similmaing la quarta d'amenduos, uschè cha 
las duos lingias medias riman traunter pêr. 
II schema da preditt' octava ais per conse- 

ww — w, a 
ww — w, b 
ww— w, b 
ww — . C 

ww — w, a 
ww — w, d 
ww — w, d 
ww — . c 

(vide pag. 48—50.) 



guenza il seguaint: 

v»/ — ww 

AGGIUNTA. 

Per testificher publicamaing mia indelebüe reco- 
gnuschentscha e sincera regordaunz' a nos amo 
Signur Magister Gilli Heinrich — al quêl eau 
dedichesch quist terz fascicul da mias , f Poesias" 
— e per corrispuonder d'otra vart eir al gia- 
vüsch da püss Engiadinais, volair extender üna 
copia da mieu cordiel discuors, salvo neU' occasiun 
da queUa festa, chi füt celebreda in onur del pre- 
nomno Sigr. Magister nel di 22 Settember 4867 
a Celerina e descritta genuinamaing nel „Fögl 
d'Engiadina" (vide Nr. 39 del an passo), ag- 
giundsch eau tel discuors acquia, premettand mieu 
epigram, U quêl — circondo d'ün craunz — restet 
expost avaunt l'hòtel del Sigr. Lendi in predit 
incunter. — 

„Mê pü alchün da quel dalet ans priva, 

Al venerabel Heinrich d'ingrazier, 

E )ioz postüt da giubüer evviva! 

A quaist Amih, chi ais a nus taunt cher." 
* 

P. P. 

Que ais ün fat incontestabel e per conseguenza con 
tuot dret e generelmaing arcontschieu, cha, scha nossa 
chera e pruveda Vschinaunchetta da Schlarigna pro- 
speret e prosperescha auncha saimper ziera quel felice 
e lung temp, dürant il quêl nos bain amo e venerabel 
Sar Magister Heinrich operet acquia: schi cha nussajans 
costrets, da ringrazier quella prosperited nomnedamaing 
ad el, a sia taunt clera, prezius' et amuraivla instrue- 
siun, a sia fidella, instancabla paina et a sieus magnanims 

sacriflzis, ehi saron perpetuamaing fin splendid testimoni 
da sia nöbla vita. Que ais cler, evident e sainza con- 
trovers' alohüna, cha, scha degns et abels instrnctnors 
e survagliaunts da noss' infanzia san ils pü sublims bene- 
factuors da nossa vita: schi cha simil titul daja gnir 
attribuieu genuinamaing e stöglia appertgnair in tuotta 
l'extensiun da sieu bel senso a quel vair Amih. — 

Ovvero, mieus amos Conseolars, mias rispettedas Con- 
scolaras, eau'm permet da dumander : Nun ais que forsa 
el, güsta el, chi horenunzio da libra e spontanea volun- 
ted allas delizias da quist muond, be per impuonder sias 
süuors al exercizi da sia greiva e stantusa vocaziun ? 
d'üna vooaziun taunt eleveda, cha tuots sieus exeroitants 
nun paun as perder in quel scopo egoistic, da süer e pis- 
serer be per lur propri avvantag, mo's chattan al con- 
trari stimulos adflna, da sacrificher se stess a benefizi da 
lur conumauns? — Eau dumand meglinavaunt : Nun ais 
que forsa el,güsta el, chi preferit al viver commod, ozius, 
alien a tuots disturbis e tracass, da dedicher sia giuven- 
tüna e sieus ans virils, be per sclarir nos intellet, per 
svaglier nos interess alla coltivaziun del spiert etern? 
dimena da quel unio diamant, cha nus podains piglier 
tres la s-chürezza della tomb' a megldra vita? da quell' 
unica, incomparabla perla, chi ais bger pü preziusa e 
costaivla cu nos corp terrester; cu nos pover, transitori 
corp, il quêl — abbain ch'el ais sovenZ taunt vaun e taunt 
ambizius, abbain ch'el as infitta d'illusoria pumpa — stu 
tuottüna as dissolver bod u tard in ün bain pitschen mantun 
d'puolvra e zuond brich in pü ? — Eau dumand in oltre : 
Nun ais que nos Sar Magister Heinrich, güsta el, ehi nnn 
as ho be contento, da'ns compartir our da sieu s-chazzi 
da taunt bellas cognuschentschas Tintraguidamaint in- 
dispensabel, per cha possans ans güder et esser ütils nella 
vita, mo chi ho eir procuro cun sieu normel exaimpel, 
da svaglier noss sentimaints morels, d'annöblir noss cours 
e da'ns renter a quella semda, per la quêl' el svessa ho 
peregrino e chi condüa il pü sgür al oour da Dieu et al 

eonr da breva glieud? — Eau dumand in flne: Nun ais 
que fors' el, gusta el, chi ho renunzio a tituls bger pu> 
lusingiants, ad impiegos bger pu lucrativs, be per rester 
fidel a nus, be per condür nossa Vschinaunoha a quel 
punto onorific, ch'ella occupescha traunter otras, e tuot- 
tfina per la tgnair infra ils limits retscherchos dalla 
modestia e lontauna da quell' orva cretta, ch'ella saja 
già pervgnid' a perfecziun et infallibilted? — 

Scha uschè ais dimena (et eau craj, mieus Conscolars 
amos, eau speresch, mias rispettedas Conscolaras, eau 
sun sgür, cha tuots consentiron, cha uschè saja), in allur 
domand eau novamaing: E che fains nus, taunt ils qui 
preschaints ou ils absaints al ester, che fains nus a scopo 
da remunerer taunts benefizis, taunta charited da nos 
Sigr. Magister? — Che podains eir nus contribuir, affine 
d'augmenter l'algrezia da sieus ans pö avvanzos e rad- 
dutschir la quietezza da sieus dis, daspö ch'el as retret 
d'üna carriera taunt difficila e taunt spinusa, cu la sia? 
Essans fors' eir nus, confuorm alla tendenza da quaist 
secul, uschè zuond indrumenzos e dörs, cha fich sovenz 
nun distinguissans ün cour grat da peidras gruoglias u 
da fraidas ziffras? 0 sgür brich ! Tela fraidezza e regress 
incompattibel, cha tschertüns confuondan cun piogress 
del secul, tel regress paun collauder schapür be ils Güdevs 
e lur consimils, chi nun vezzan e nun odan oter, co lur 
splenduraint e sedüttur metal, mo nun collauderon mê 
bricha ils scolars del Sar Magister Heinrich e da quels 
duos nöbels, meritaunts Ministers Heinrich, ohi ans haun 
mussos la via da Cristo, conseguentamaing la via da 
recognuschentsoha e da charited. E scha eir quaist as 
qualifioh'usoheja: Essans abels forsa, essans fors'in cas, 
da risarcir complettamaing sias lungias e bain eschas 
painas, da salder nos quint cun quaist appreziabel ga- 
lanthom? 0 tschertamaing neir brich! Risarcir com- 
plettamaing sias painas po sulet sia propria, intima e 
güsta persvasiun, ch'el hegia accomplieu sieu sench do- 
vair, e po sulet nos omnisapiaint e buntadaivel Dieu. — 

Taottöna imperò, scha El, dilet Sigr. Magister, voal 
sabstituir benevolmaing nossa sincera vöglia a noss po- 
vers fats, schi L'arovains in quaista occasiun, oha El 
accepta in un debel segn da nossa gratitudine — scha neir 
il meglder, scu sdegnuoss pretenderon — schi nonobstante 
il pü cordiel regal, cha nus podains Al der. Ean manag 
cun què, ch'El vöglia aggradir nossas persunas stess, 
fldelmaing depintas in quaist album ad El dedicho; ch'El 
vöglia recognuoscher quellas fatschas da 200 fidels amihs 
incirca, chi'L sorrian amiaivelmaing incunter our da quaist 
volum; ch'El vöglia aggradir nomnedamaing nos cour, 
— perche ün cour sincer ais saimper il pü bel e pü rich 
album, ch'ün po spordscher! — e ch'EI resta asgüro da 
nossa affecziun inextinguibla per Sia charited; da noss' 
impromissiun inviolabla e solenna, cha procurerons, dad 
esser e rester adüna degns dad El ; d'immiter per quaunt 
fattibel Sieu exaimpel e per quaunt fattibel d'eviter tuot 
què, chi a nos crajer A\ fess displaschair. — 

E vus oters, mieus Amihs e mias Amias, qu) pre- 
schaints ; e vus eir, mieus Conscolars amos, mias dilettas 
Conscolaras, chi dmurais actuelmaing* bainschi nel ester, 
ma chi's regordais tuottüna a nos Sar Magister; chi 
pensais gugent e fich sovenz ad el, abbain cha vals e 
munts, plauns e svessa mers d'immensa vastited as tegnan 
separos da quia; e vus oters finelmaing, Conscolars e 
Conscolaras taunt cridos e plaunts, ma tuottüna taunt 
felices e beos lossü in tschêl, chi giubilais güst hoz, cha 
gratitudine, sch'ell' ais eir rera, nun ais nonobstante aunch' 
extincta sün la terra — eau as rov et as supplich, cha 
nun bandunas vos taunt debel oratur in quaist momaint! 
Eau as rov et as supplich, cha concordeschas cun medem, 
portand a nos benefactur et a sia chera, rispettabla fa- 
miglietta ün decis, ün tripel et ün giubilant: n evviva! u — 

